Ziemeļvācu Savienība
Ziemeļvācijas Savienība (vācu: Norddeutscher Bund) bija 1866. gadā dibināta Ziemeļvācijas valstu konfederācija, kas pastāvēja no 1867. līdz 1871. gadam. Tā izveidojās pēc Prūsijas uzvaras pār Austrijas impēriju 1866. gada Austrijas—Prūsijas karā, kurā Prūsija nostiprināja savu vadošo lomu Vācijā. Savienību veidoja 22 vācu valstis un teritorijas, galvenokārt no ziemeļiem, izņemot Bavārijas Karalisti, Virtembergu, Bādeni un daļu no Hesenes. Tā bija 1871. gada Vācijas Impērijas priekštece. Pēc 1870. gada novembra līgumiem vācu dienvidu zemes pievienojās Ziemeļvācijas savienībai, kas arvien paplašinājās. Līdz ar Vācijas Impērijas dibināšanu un jaunās konstitūcijas stāšanos spēkā 1871. gada 1. janvārī konfederācija saplūda Vācijas Impērijā.